title: 2009/768/KE: Deċiżjoni tal-Bank Ċentrali Ewropew tas- 6 ta’ Ottubru 2009 li temenda d-Deċiżjoni BĊE/2007/7 dwar il-kundizzjonijiet tat-TARGET2-BĊE (BĊE/2009/22)

text:
                  20.10.2009

                  MT

                  Il-Ġurnal Uffiċjali tal-Unjoni Ewropea

                  L 274/38

            DEĊIŻJONI TAL-BANK ĊENTRALI EWROPEW
      tas-6 ta’ Ottubru 2009
      li temenda d-Deċiżjoni BĊE/2007/7 dwar il-kundizzjonijiet tat-TARGET2-BĊE
      (BĊE/2009/22)
      (2009/768/KE)
      IL-BORD EŻEKUTTIV TAL-BANK ĊENTRALI EWROPEW,
      Wara li kkunsidra t-Trattat li jistabbilixxi l-Komunità Ewropea, partikolarment l-ewwel u r-raba’ inċiżi tal-Artikolu 105 tiegħu,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, b’mod partikolari l-Artikolu 11.6 u l-Artikoli 17, 22 u 23 tiegħu,
      Billi:

                  (1)

                  Il-Bank Ċentrali Ewropew (BĊE) jipparteċipa fit-TARGET2 biex jipproċessal-ħlasijiet tiegħu u l-ħlasijiet tal-klijenti tiegħu fit-TARGET2, u biex jipprovdi permezz tat-TARGET2 servizzi ta’ settlement lil organizzazzjonijiet tal-ikklerjar u settlement, inkluż entitajiet stabbiliti barra ż-Żona Ekonomika Ewropea (ŻEE), iżda għandhom ikunu ssorveljati minn awtorità kompetenti u l-aċċess tagħhom għat-TARGET2-BĊE jkun appruvat mill-Kunsill Governattiv.

                  (2)

                  Il-Bord Eżekuttiv tal-Bank Ċentrali Ewropew (BĊE) adotta d-Deċiżjoni BĊE/2007/7 tal-24 ta’ Lulju 2007 dwar il-kundizzjonijiet tat-TARGET2-BĊE. (1)

                  (3)

                  Għandhom isiru emendi għad-Deċiżjoni BĊE/2007/7: (a) minħabba l-ħarġa l-ġdida tal-Pjattaforma Mqassma Waħda; (b) biex jiġu kkjarifikati l-prinċipji tal-post tas-sorveljanza speċifika li l-entitajiet li joffru servizzi fl-euro huma meħtieġa li jikkonformaw magħhom; (c) biex jiġi rifless numru ta’ titjib tekniku u editorjali u kjarifikazzjonijiet; u (d) biex jitħassru dispożizzjonijiet dwar il-migrazzjoni lejn it-TARGET2 li ma japplikawx iktar,

            IDDEĊIEDA KIF ĠEJ:
      Artikolu 1
      L-Artikolu 1(1)(c) tad-Deċiżjoni BĊE/2007/7 jinbidel b’dan li ġej:

                  “(c)

                  servizzi ta’ settlement ta’ provvista lil entitajiet li jimmaniġġjaw sistemi anċillari, inklużi entitajiet stabbiliti barra l-ŻEE, iżda m’għandhomx ikunu suġġetti għas-sorveljanza minn awtorità kompetenti, għandhom jikkonformaw mar-rekwiżiti tas-sorveljanza għall-post tal-infrastrutturi li joffru servizzi fl-euro, kif inhuma emendati minn żmien għal żmien u ppubblikati fuq is-sit elettroniku tal-BĊE (*), u l-aċċess tagħhom għat-TARGET2-BĊE ikun ġie approvat mill-Kunsill Governattiv.

            Artikolu 2
      L-Anness mad-Deċiżjoni BĊE/2007/7 huwa emendat skont l-Anness ma’ din id-Deċiżjoni.
      Artikolu 3
      Dħul fis-seħħ
      1.   L-Artikolu 1 ta’ din id-Deċiżjoni u l-paragrafi 1(a) u 2 tal-Anness ta’ din id-Deċiżjoni għandha tidħol fis-seħħ fit-23 ta’ Ottubru 2009.
      2.   Id-dispożizzjonijiet l-oħrajn ta’ din id-Deċiżjoni għandhom jidħlu fis-seħħ fit-23 ta’ Novembru 2009.

         Magħmul fi Frankfurt am Main, is-6 ta’ Ottubru 2009.

               Il-President tal-BĊE

            Jean-Claude TRICHET

         (1)  ĠU L 237, 8.9.2007, p. 71.

         ANNESS
         L-Anness tad-Deċiżjoni BĊE/2007/7 huwa emendat kif ġej:

                     (1)

                     L-Artikolu 1 huwa emendat kif ġej:

                                 (a)

                                 Id-definizzjoni ta’ “sistema anċillari” tinbidel b’dan li ġej:

                                             “—

                                             ‘ancillary system (AS)’ means a system managed by an entity that is subject to supervision and/or oversight by a competent authority and complies with the oversight requirements for the location of infrastructures offering services in euro, as amended from time to time and published on the ECB website (*), in which payments and/or financial instruments are exchanged and/or cleared while the resulting monetary obligations are settled in TARGET2 in accordance with Guideline ECB/2007/2 and a bilateral arrangement between the ancillary system and the relevant CB,”.

                                    (*)  The Eurosystem’s current policy for the location of infrastructure is set out in the following statements, which are all available on the ECB website at www.ecb.europa.eu: (a) the ‘Policy statement on euro payment and settlement systems located outside the euro area’ of 3 November 1998; (b) ‘The Eurosystem’s policy line with regard to consolidation in central counterparty clearing’ of 27 September 2001; (c) ‘The Eurosystem policy principles on the location and operation of infrastructures settling in euro-denominated payment transactions’ of 19 July 2007; and (d) ‘The Eurosystem policy principles on the location and operation of infrastructures settling euro-denominated payment transactions: specification of “legally and operationally located in the euro area” ’ of 20 November 2008."

                                 (b)

                                 Id-definizzjoni ta’ “Banking Directive” titħassar.

                                 (c)

                                 Id-definizzjoni ta’ “technical malfunction of TARGET2” fl-Artikolu 1 jinbidel kif ġej:

                                             “—

                                             ‘technical malfunction of TARGET2’ means any difficulty, defect or failure in the technical infrastructure and/or the kompjuter systems used by TARGET2-ECB, or any other event that makes it impossible to execute and complete the same-day processing of payments in TARGET2-ECB.”

                     (2)

                     L-Artikolu 4 jinbidel b’dan li ġej:
                     “Artikolu 4
                     Il-kriterji tal-aċċess
                     Entities managing ancillary systems (including entities established outside the EEA) and acting in that capacity, whose access to TARGET2-ECB has been approved by the Governing Council, shall be the only entities that are eligible for participation in TARGET2-ECB.”

                     (3)

                     L-Artikolu 7 huwa emendat kif ġej:
                     Il-paragrafu 2 jinbidel kif ġej:
                     “2.   Unless otherwise requested by the participant, its BIC(s) shall be published in the TARGET2 directory.”
                     Jiżdied il-paragrafu 5 li ġej:
                     “5.   Participants acknowledge that the ECB and other CBs may publish participants’ names and BICs.”

                     (4)

                     L-Artikolu 10(1) jinbidel kif ġej:
                     “1.   The ECB shall open and operate at least one PM account for each participant. Upon request by a participant acting as a settlement bank, the ECB shall open one or more sub-accounts in TARGET2-ECB to be used for dedicating liquidity.”

                     (5)

                     Jiddaħħal l-Artikolu 12(3):
                     “3.   The SSP determines the timestamp for the processing of payment orders on the basis of the time when it receives and accepts the payment order.”

                     (6)

                     L-Artikolu 13 jinbidel kif ġej:
                     “Article 13
                     Priority rules
                     1.   Instructing participants shall designate every payment order as one of the following:

                                 (a)

                                 normal payment order (priority class 2);

                                 (b)

                                 urgent payment order (priority class 1); or

                                 (c)

                                 highly urgent payment order (priority class 0).

                           If a payment order does not indicate the priority, it shall be treated as a normal payment order.
                     2.   Highly urgent payment orders may only be designated by:

                                 (a)

                                 CBs; and

                                 (b)

                                 participants, in cases of payments to and from CLS International Bank and liquidity transfers in relation to ancillary system settlement using the Ancillary System Interface.

                           All payment instructions submitted by an ancillary system through the Ancillary System Interface to debit or credit the participants’ PM accounts shall be deemed to be highly urgent payment orders.
                     3.   Liquidity transfer orders initiated via the ICM are urgent payment orders.
                     4.   In the case of urgent and normal payment orders, the payer may change the priority via the ICM with immediate effect. It shall not be possible to change the priority of a highly urgent payment order.”

                     (7)

                     L-Artikolu 15(4) jinbidel kif ġej:
                     “4.   After receipt of the reservation request the ECB shall check whether the amount of liquidity on the participant’s PM account is sufficient for the reservation. If this is not the case, only the liquidity available on the PM account shall be reserved. The remainder of the requested liquidity shall be reserved if additional liquidity becomes available.”

                     (8)

                     Jiddaħħal l-Artikolu 15a li ġej:
                     “Article 15a
                     Standing instructions for liquidity reservation and dedication of liquidity
                     1.   Participants may predefine the default amount of liquidity reserved for highly urgent or urgent payment orders via the ICM. Such standing instruction or a change to such instruction shall take effect from the next business day.
                     2.   Participants may predefine via the ICM the default amount of liquidity set aside for ancillary system settlement. Such standing instruction or a change to such instruction shall take effect from the next business day. Participants shall be deemed to have instructed the ECB to dedicate liquidity on their behalf if the relevant ancillary system so requests.”

                     (9)

                     L-Artikolu 19 jinbidel kif ġej:
                     “Article 19
                     Settlement and return of queued payment orders
                     1.   Payment orders that are not settled immediately in the entry disposition shall be placed in the queues in accordance with the priority to which they were designated by the relevant participant, as referred to in Article 13.
                     2.   To optimise the settlement of queued payment orders, the ECB may use the optimisation procedures described in Appendix I.
                     3.   Except for highly urgent payment orders, the payer may change the queue position of payment orders in a queue (i.e. reorder them) via the ICM. Payment orders may be moved either to the front or to the end of the respective queue with immediate effect at any time during daytime processing, as referred to in Appendix V.
                     4.   At the request of a payer, the ECB may decide to change the queue position of a highly urgent payment order (except for highly urgent payment orders in the context of settlement procedures 5 and 6) provided that this change would not affect the smooth settlement by ancillary systems in TARGET2 or would not otherwise give rise to systemic risk.
                     5.   Liquidity transfer orders initiated in the ICM shall be immediately returned as non-settled if there is insufficient liquidity. Other payment orders shall be returned as non-settled if they cannot be settled by the cut-off times for the relevant message type, as specified in Appendix V.”

                     (10)

                     Fl- Artikolu 31, il-paragrafi 2 u 3 jinbidlu kif ġej:
                     “2.   The ECB shall freeze the balance on the sub-account of the participant upon communication by the ancillary system (via a ‘start-of-cycle’ message). Where applicable, the ECB shall thereafter increase or reduce the frozen balance by crediting or debiting cross-system settlement payments to or from the sub-account or crediting liquidity transfers to the sub-account or crediting liquidity transfers to the sub-account. Such freezing shall expire upon communication by the ancillary system (via an ‘end-of-cycle’ message).
                     3.   By confirming the freezing of the balance on the participant’s sub-account, the ECB guarantees to the ancillary system payment up to the amount of this particular balance. By confirming, where applicable, the increase or reduction of the frozen balance upon crediting or debiting cross-system settlement payments to or from the sub-account or crediting liquidity transfers to the sub-account, the guarantee is automatically increased or reduced in the amount of the payment. Without prejudice to the abovementioned increase or reduction of the guarantee, the guarantee shall be irrevocable, unconditional and payable on first demand. If the ECB is not the ancillary system’s CB, the ECB shall be deemed instructed to issue the abovementioned guarantee to the ancillary system’s CB.”

               L-Appendiċi I hija emendata kif ġej:

                     (1)

                     Il-paragrafu 2 huwa emendat kif ġej:

                                 (a)

                                 It-tabella fis-subparagrafu 1 tinbidel kif ġej:

                                             “Message Type

                                             Type of use

                                             Description

                                             MT 103

                                             Mandatory

                                             Customer payment

                                             MT 103+

                                             Mandatory

                                             Customer payment (Straight Through Processing)

                                             MT 202

                                             Mandatory

                                             Bank-to-bank payment

                                             MT 202COV

                                             Mandatory

                                             Cover payments

                                             MT 204

                                             Optional

                                             Direct debit payment

                                             MT 011

                                             Optional

                                             Delivery notification

                                             MT 012

                                             Optional

                                             Sender notification

                                             MT 019

                                             Mandatory

                                             Abort notification

                                             MT 900

                                             Optional

                                             Confirmation of debit

                                             MT 910

                                             Optional

                                             Confirmation of credit

                                             MT 940/950

                                             Optional

                                             (Customer) statement message”

                                 (b)

                                 Jiżdied is-subparagrafu 5 li ġej:

                                             “(5)

                                             MT 202COV messages shall be used for making cover payments, i.e. payments made by correspondent banks to settle (cover) credit transfer messages which are submitted to a customer’s bank by other, more direct means. Customer details contained in MT 202COV shall not be displayed in the ICM.”

                     (2)

                     Il-paragrafu 8 huwa emendat kif ġej:
                     Is-subparagrafu 4(b) jinbidel kif ġej:
                     “(b)   User-to-application mode (U2 A)

                     U2 A permits direct communication between a participant and the ICM. The information is displayed in a browser running on a PC system (SWIFT Alliance WebStation or another interface, as may be required by SWIFT). For U2 A access the IT infrastructure has to be able to support cookies and JavaScript. Further details are described in the ICM User Handbook.”
                     Is-subparagrafu 5 jinbidel kif ġej:

                                 “(5)

                                 Each participant shall have at least one SWIFT Alliance WebStation, or another interface, as may be required by SWIFT, to have access to the ICM via U2 A.”

               L-Appendiċi II hija emendata kif ġej:
         Il-paragrafu 2(a) jinbidel kif ġej:

                        “(a)

                        A payer may submit a claim for an administration fee and interest compensation if, due to a technical malfunction of TARGET2, a payment order was not settled on the business day on which it was accepted.”

         L-Appendiċi III hija emendata kif ġej:
         Fit-termini ta’ referenza għall-opinjonijiet tal-pajjiż għall-parteċipanti mhux taż-ŻEE fit-TARGET2, il-paragrafu 3.6.a jinbidel kif ġej:

            “3.6.a   Assignment of rights or deposit of assets for collateral purposes, pledge and/or repo

            Assignments for collateral purposes will be valid and enforceable under the laws of [jurisdiction]. Specifically, the creation and enforcement of a pledge or repo under the Rules will be valid and enforceable under the laws of [jurisdiction].”

         L-Appendiċi IV hija emendata kif ġej:
         Il-paragrafu 1(b) jinbidel kif ġej:

                        “(b)

                        All references to specific times in this Appendix are to the local time at the seat of the ECB, i.e. Central European Time (CET) (**).

         L-Appendiċi V hija emendata kif ġej:

               “Appendix V

                  OPERATING SCHEDULE

                           1.

                           TARGET2 is open on all days, except Saturdays, Sundays, New Year’s Day, Good Friday and Easter Monday (according to the calendar applicable at the seat of the ECB), 1 May, Christmas Day and 26 December.

                           2.

                           The reference time for the system is the local time at the seat of the ECB, i.e. CET or CEST.

                           3.

                           The current business day is opened during the evening of the previous business day and operates to the following schedule:

                                       Time

                                       Description

                                       6.45 - 7.00

                                       Business window to prepare daytime operations (***)

                                       7.00 - 18.00

                                       Daytime processing

                                       17.00

                                       Cut-off time for customer payments (i.e. payments where the originator and/or the beneficiary of a payment is not a direct or indirect participant as identified in the system by the use of an MT 103 or MT 103 + message)

                                       18.00

                                       Cut-off time for interbank payments (i.e. payments other than customer payments)

                                       18.00 – 18.45 (****)

                                       End-of-day processing

                                       18.15 (****)

                                       General cut-off time for the use of standing facilities

                                       (Shortly after) 18.30 (*****)

                                       Data for the update of accounting systems are available to CBs

                                       18.45 - 19.30 (*****)

                                       Start-of-day processing (new business day)

                                       19.00 (*****) - 19.30 (****)

                                       Provision of liquidity on the PM account

                                       19.30 (*****)

                                       ‘Start-of-procedure’ message and settlement of the standing orders to transfer liquidity from the PM accounts to the sub-account(s)/mirror account (ancillary system-related settlement)

                                       19.30 (*****) - 22.00

                                       Execution of additional liquidity transfers via the ICM before the ancillary system sends the ‘start-of-cycle’ message; settlement period of night-time ancillary system operations (only for ancillary system settlement procedure 6)

                                       22.00 - 1.00

                                       Technical maintenance period

                                       1.00 - 6.45

                                       Settlement procedure of night-time ancillary system operations (only for ancillary system settlement procedure 6)

                           4.

                           The ICM is available for liquidity transfers from 19.30 (1) until 18.00 the next day, except during the technical maintenance period from 22.00 until 1.00.

                           5.

                           The operating hours may be changed in the event that business continuity measures are adopted in accordance with paragraph 5 of Appendix IV.

            (***)  Daytime operations means daytime processing and end-of-day processing.

            (****)  Ends 15 minutes later on the last day of the Eurosystem reserve maintenance period.

            (*****)  Starts 15 minutes later on the last day of the Eurosystem reserve maintenance period.


title: 2014/580/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Aġenzija Ewropea għall-Ambjent għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/210

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Aġenzija Ewropea għall-Ambjent għas-sena finanzjarja 2012
   (2014/580/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Ambjent għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ambjent għas-sena finanzjarja 2012, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 401/2009 tal-Parlament Ewropew u tal-Kunsill tat-23 ta’ April 2009 dwar l-Aġenzija Ewropea għall-Ambjent u n-Netwerk Ewropew ta’ Informazzjoni u Osservazzjoni tal-Ambjent (4), u b’mod partikolari l-Artikolu 13 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0235/2014),

               1.

               Japprova l-għeluq tal-kontijiet tal-Aġenzija Ewropea għall-Ambjent għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Ambjent, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 106.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 126, 21.5.2009, p. 13.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill ta' l- 24 ta' Lulju 2006 li taħtar Deputat Direttur ta' l-Europol

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               189

         DEĊIŻJONI TAL-KUNSILL
   ta' l-24 ta' Lulju 2006
   li taħtar Deputat Direttur ta' l-Europol
   (2006/531/KE)
   IL-KUNSILL TA’ L-UNJONI EWROPEA,
   Wara li kkunsidra l-Konvenzjoni dwar l-istabbiliment ta' Uffiċċju Ewropew tal-Pulizija (Konvenzjoni ta' l-Europol) (1), u b'mod partikolari l-Artikolu 29(2) tagħha,
   Waqt li jaġixxi bħala l-awtorità bis-setgħa li taħtar id-Deputati Diretturi ta' l-Europol,
   Wara li kkunsidra l-opinjoni tal-Bord Amministrattiv,
   BILLI:

               (1)

               Minħabba r-riżenja ta' Deputat Direttur ta' l-Europol, hu meħtieġ li jinħatar Deputat Direttur.

               (2)

               Ir-Regolamenti tal-Persunal applikabbli għall-impjegati ta' l-Europol (2), u b'mod partikolari l-Appendiċi 8 tagħhom, jistabbilixxu dispożizzjonijiet speċjali dwar il-proċedura għall-għażla tad-Direttur jew ta' Deputat Direttur ta' l-Europol.

               (3)

               Il-Bord Amministrattiv ippreżenta lill-Kunsill b'lista qasira ta' applikanti adattati għall-ħatra, flimkien mal-fajl sħiħ ta' kull wieħed minn dawk l-applikanti, kif ukoll il-lista sħiħa ta' l-applikanti.

               (4)

               Abbażi ta' l-informazzjoni rilevanti kollha fornuta mill-Bord Amministrattiv, il-Kunsill jixtieq jaħtar lill-applikant li, skond il-Kunsill, jissodisfa l-ħtiġiet kollha tal-pożizzjoni vakanti ta' Deputat Direttur,

         IDDEĊIEDA KIF ĠEJ:
   Artikolu 1
   Is-Sur Michel QUILLÉ hu b'dan maħtur Deputat Direttur ta' l-Europol mill-1 ta' Settembru 2006 sal-31 ta' Awissu 2010.
   Artikolu 2
   Din id-Deċiżjoni għandha tieħu effett fil-jum ta' l-adozzjoni tagħha.
   Għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmul fi Brussel, 24 ta' Lulju 2006.

            Mill-Kunsill

            Il-President

         K. RAJAMÄKI

      (1)  ĠU C 316 tas-27.11.1995, p. 2.

      (2)  Ara l-Att tal-Kunsill tat-3 ta' Diċembru 1998 li jistabbilixxi r-regolamenti tal-persunal applikabbli għall-impjegati ta' l-Europol (ĠU C 26 tat-30.1.1999, p. 23) kif emendati bl-Att tal-Kunsill tad-19 ta' Diċembru 2002 (ĠU C 24 tal-31.1.2003, p. 1).


title: Deċiżjoni tal-Kunsill tal-25 ta’ April 2017 li ġġedded il-Bord Governattiv taċ-Ċentru Ewropew għall-Iżvilupp ta’ Taħriġ Professjonali

text:
               3.5.2017

               MT

               Il-Ġurnal Uffiċjali tal-Unjoni Ewropea

               C 138/2

         DEĊIŻJONI TAL-KUNSILL
   tal-25 ta’ April 2017
   li ġġedded il-Bord Governattiv taċ-Ċentru Ewropew għall-Iżvilupp ta’ Taħriġ Professjonali
   (2017/C 138/02)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Professjonali, u b’mod partikolari l-Artikolu 4 tiegħu (1),
   Wara li kkunsidra n-nomina ppreżentata mill-Gvern tar-Renju Unit,
   Billi:

               (1)

               Bid-Deċiżjonijiet tiegħu tal-14 ta’ Lulju 2015 (2) u tal-14 ta’ Settembru 2015 (3), il-Kunsill ħatar il-membri tal-Bord Governattiv taċ-Ċentru Ewropew għall-Iżvilupp ta’ Taħriġ Professjonali għall-perijodu mit-18 ta’ Settembru 2015 sas-17 ta’ Settembru 2018.

               (2)

               Konsegwentement għar-riżenja tas-Sur Ian PEGG, sar disponibbli siġġu ta’ membru fuq il-Bord Governattiv taċ-Ċentru għar-Renju Unit fil-kategorija tar-Rappreżentanti tal-Gvern.

               (3)

               Jinħtieġ li l-membri tal-Bord Governattiv taċ-Ċentru msemmi hawn fuq jinħatru għall-bqija tal-mandat attwali, li jiskadi fis-17 ta’ Settembru 2018.

         IDDEĊIEDA KIF ĠEJ:
   Artikolu 1
   Il-persuna li ġejja hija b’dan maħtura membru tal-Bord Governattiv taċ-Ċentru Ewropew għall-Iżvilupp ta’ Taħriġ Professjonali għall-bqija tal-mandat, li jiskadi fis-17 ta’ Settembru 2018:
   RAPPRE ŻENTANTI TAL-GVERN:

               IR-RENJU UNIT

               Is-Sinjura Ann MILLER

         Artikolu 2
   Din id-Deċiżjoni għandha tiġi ppubblikata, għall-informazzjoni, f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, il-25 ta’ April 2017.

            Għall-Kunsill

            Il-President

         I. BORG

      (1)  ĠU L 39, 13.2.1975, p. 1.

      (2)  ĠU C 232, 16.7.2015, p. 2.

      (3)  ĠU C 305, 16.9.2015, p. 2.


title: 2014/305/UE: Deċiżjoni tal-Kunsill tad- 9 ta' Lulju 2013 dwar il-konklużjoni tal-Ftehim bejn l-Unjoni Ewropea u l-Organizzazzjoni Ewropea għas-Sigurtà tan-Navigazzjoni bl-Ajru li jipprovdi qafas ġenerali għall-kooperazzjoni msaħħa  Test b'rilevanza għaż-ŻEE

text:
               29.5.2014

               MT

               Il-Ġurnal Uffiċjali tal-Unjoni Ewropea

               L 160/2

         DEĊIŻJONI TAL-KUNSILL
   tad-9 ta' Lulju 2013
   dwar il-konklużjoni tal-Ftehim bejn l-Unjoni Ewropea u l-Organizzazzjoni Ewropea għas-Sigurtà tan-Navigazzjoni bl-Ajru li jipprovdi qafas ġenerali għall-kooperazzjoni msaħħa
   (Test b'rilevanza għaż-ŻEE)

      (2014/305/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2), flimkien mal-punt (a) tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Il-Kummissjoni nnegozjat, f'isem l-Unjoni, il-Ftehim bejn l-Unjoni Ewropea u l-Organizzazzjoni Ewropea għas-Sigurtà tan-Navigazzjoni bl-Ajru li jipprovdi qafas ġenerali għall-kooperazzjoni msaħħa (“il-Ftehim”).

               (2)

               Il-Ftehim ġie ffirmat fl-20 ta' Diċembru 2012 suġġett għall-konklużjoni tiegħu f'data iktar tard.

               (3)

               Huwa meħtieġ li jiġu stabbiliti arranġamenti proċedurali għall-parteċipazzjoni tal-Unjoni fil-Kumitat Konġunt stabbilit permezz tal-Ftehim.

               (4)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Organizzazzjoni Ewropea għas-Sigurtà tan-Navigazzjoni bl-Ajru li jipprovdi qafas ġenerali għall-kooperazzjoni msaħħa huwa b'dan approvat f'isem l-Unjoni (1).
   Artikolu 2
   Il-President tal-Kunsill għandu, f'isem l-Unjoni, jagħti n-notifika prevista fil-punt 13.2 tal-Ftehim.
   Artikolu 3
   Il-Kummissjoni għandha tirrappreżenta lill-Unjoni fil-Kumitat Konġunt stabbilit taħt il-punt 7 tal-Ftehim.
   Artikolu 4
   1.   Il-Kummissjoni, wara konsultazzjoni mal-Kumitat Speċjali maħtur mill-Kunsill, għandha tiddetermina l-pożizzjoni li għandha tittieħed mill-Unjoni fil-Kumitat Konġunt, dwar l-applikazzjoni tal-Ftehim u fir-rigward tal-adozzjoni tal-Annessi tal-Ftehim u l-emendi ta' dawn l-Annessi.
   2.   Il-Kummissjoni tista' tieħu kwalunkwe azzjoni xierqa taħt il-punti 5, 6, 8, 9, 10 u 11 tal-Ftehim.
   Artikolu 5
   Il-Kummissjoni għandha tinforma lill-Kunsill regolarment dwar l-implimentazzjoni tal-Ftehim.
   Artikolu 6
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, id-9 ta' Lulju 2013.

            Għall-Kunsill

            Il-President

         R. ŠADŽIUS

      (1)  Il-Ftehim ġie ppubblikat fil-ĠU L 16, 19.1.2013, p. 2, flimkien mad-Deċiżjoni dwar l-iffirmar.


title: 2007/445/KE: Deċiżjoni tal-Kunsill tat- 28 ta’ Ġunju 2007 li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu u li tirrevoka d-Deċiżjonijiet 2006/379/KE u 2006/1008/KE

text:
               29.6.2007

               MT

               Il-Ġurnal Uffiċjali ta’ l-Unjoni Ewropea

               L 169/58

         DEĊIŻJONI TAL-KUNSILL
   tat-28 ta’ Ġunju 2007
   li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu u li tirrevoka d-Deċiżjonijiet 2006/379/KE u 2006/1008/KE
   (2007/445/KE)
   IL-KUNSILL TA’ L-UNJONI EWROPEA,
   Wara li kkunsidra r-Regolament tal-Kunsill (KE) Nru 2580/2001 tas-27 ta’ Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (1), u b’mod partikolari l-Artikolu 2(3) tiegħu,
   Billi:

               (1)

               Fid-29 ta’ Mejju 2006, il-Kunsill adotta d-Deċiżjoni 2006/379/KE li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (2), u li tistabbilixxi l-lista aġġornata ta’ persuni u entitajiet li għalihom japplika dak ir-Regolament.

               (2)

               Fil-21 ta’ Diċembru 2006, il-Kunsill adotta d-Deċiżjoni 2006/1008/KE li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (3) u li żżid ċerti persuni, gruppi u entitajiet oħrajn mal-lista ta’ persuni u entitajiet li għalihom japplika dak ir-Regolament.

               (3)

               Il-Kunsill ipprovda lil kull persuna, kull grupp u kull entità li għalihom dan kien possibbli fil-prattika b’dikjarazzjonijiet ta’ raġunijiet fejn fisser ir-raġunijiet għaliex huma ġew elenkati fid-Deċiżjonijiet 2006/379/KE u d-Deċiżjoni 2006/1008/KE.

               (4)

               B’avviż ippubblikat fil-Ġurnal Uffiċjali fil-25 ta’ April 2007 (4), il-Kunsill informa lill-persuni, il-gruppi u l-entitajiet elenkati fid-Deċiżjonijiet 2006/379/KE u 2006/1008/KE li hu bi ħsiebu jżommhom fuq il-lista. Il-Kunsill informa wkoll lill-persuni, il-gruppi u l-entitajiet ikkonċernati li kienet possibbli li tintalab id-dikjarazzjoni ta’ raġunijiet tal-Kunsill għall-inklużjoni tagħhom fuq il-lista (fejn din ma kinitx diġà ġiet ikkomunikata lilhom).

               (5)

               Il-Kunsill wettaq reviżjoni kompleta tal-lista ta’ persuni, gruppi u entitajiet li għalihom japplika r-Regolament (KE) Nru 2580/2001, kif meħtieġ mill-Artikolu 2(3) ta’ dak ir-Regolament. F’dan ir-rigward, huwa ħa kont ta’ osservazzjonijiet u dokumenti ppreżentati lill-Kunsill minn ċerti persuni, gruppi u entitajiet ikkonċernati.

               (6)

               Wara din ir-reviżjoni, il-Kunsill ikkonkluda li l-persuni, il-gruppi u l-entitajiet elenkati fl-Anness għal din id-Deċiżjoni kienu involuti f’atti terroristiċi fit-tifsira ta’ l-Artikolu 1(2) u (3) tal-Pożizzjoni Komuni tal-Kunsill 2001/931/PESK tas-27 ta’ Diċembru 2001 dwar l-applikazzjoni ta’ miżuri speċifiċi biex jiġi miġġieled it-terroriżmu (5), li ttieħdet deċiżjoni fir-rigward tagħhom minn awtorità kompetenti fit-tifsira ta’ l-Artikolu 1(4) ta’ dik il-Pożizzjoni Komuni, u li huma għandhom ikomplu jkunu soġġetti għall-miżuri restrittivi speċifiċi previsti fir-Regolament (KE) Nru 2580/2001.

               (7)

               Il-lista tal-persuni, il-gruppi u l-entitajiet li għalihom japplika r-Regolament (KE) Nru 2580/2001 għandha tiġi aġġornata kif meħtieġ,

         IDDEĊIEDA KIF ĠEJ:
   Artikolu 1
   Il-lista prevista fl-Artikolu 2(3) tar-Regolament (KE) Nru 2580/2001 għandha tiġi sostitwita bil-lista li tinsab fl-Anness għal dan.
   Artikolu 2
   Id-Deċiżjonijiet 2006/379/KE u 2006/1008/KE huma b’dan revokati.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
   Artikolu 4
   Hija għandha jkollha effett mid-data tal-pubblikazzjoni tagħha.

      Magħmul fil-Lussemburgu, 28 ta’ Ġunju 2007.

            Għall-Kunsill

            Il-President

         S. GABRIEL

      (1)  ĠU L 344, 28.12.2001, p. 70. Ir-Regolament kif emendat l-aħħar mir-Regolament (KE) Nru 1791/2006 (ĠU L 363, 20.12.2006, p. 1.)

      (2)  ĠU L 144, 31.5.2006, p. 21.

      (3)  ĠU L 379, 28.12.2006, p. 123

      (4)  ĠU C 90, 25.4.2007, p. 1.

      (5)  ĠU L 344, 28.12.2001, p. 93.

      ANNESS
      Lista tal-persuni, il-gruppi u l-entitajiet imsemmija fl-Artikolu 1
      1.   PERSUNI

                  1.

                  ABOU, Rabah Naami (magħruf ukoll bħala Naami Hamza; magħruf ukoll bħala Mihoubi Faycal; magħruf ukoll bħala Fellah Ahmed; magħruf ukoll bħala Dafri Rèmi Lahdi) imwieled fl-1.2.1966 f’Alġeri (l-Alġerija) (Membru ta’ al-Takfir u al-Hijra)

                  2.

                  ABOUD, Maisi (magħruf ukoll bħala “l-Abderrahmane Svizzeru”) imwieled fis-17.10.1964 f’Alġeri (l-Alġerija) (Membru ta’ al-Takfir u al-Hijra)

                  3.

                  AKHNIKH, Ismail (magħruf ukoll bħala SUHAIB; magħruf ukoll bħala SOHAIB), imwieled fit-22.10.1982 f’Amsterdam (l-Olanda), Nru tal-passaport (l-Olanda) NB0322935 (Membru tal-“Hofstadgroep”)

                  4.

                  AL-MUGHASSIL, Ahmad Ibrahim (magħruf ukoll bħala ABU OMRAN; magħruf ukoll bħala AL-MUGHASSIL, Ahmed Ibrahim) imwieled fis-26.6.1967 f’Qatif-Bab al Shamal (l-Għarabja Sawdija); ċittadin ta' l-Għarabja Sawdija

                  5.

                  AL-NASSER, Abdelkarim Hussein Mohamed, imwieled f'Al Ihsa (l-Għarabja Sawdija); ċittadin ta' l-Għarabja Sawdija

                  6.

                  AL YACOUB, Ibrahim Salih Mohammed, imwieled fis-16.10.1966 f’Tarut, l-Għarabja Sawdija; ċittadin ta' l-Għarabja Sawdija

                  7.

                  AOURAGHE, Zine Labidine (magħruf ukoll bħala Halifi Laarbi MOHAMED; magħruf ukoll bħala Abed; magħruf ukoll bħala Abid; magħruf ukoll bħala Abu ISMAIL), imwieled fit-18.7.1978 f’Nador (il-Marokk), Nru tal-passaport (Spanja) ESPP278036 (Membru tal-“Hofstadgroep”)

                  8.

                  ARIOUA, Azzedine imwieled fl-20.11.1960 f’Kostantin (l-Alġerija) (Membru ta’ al-Takfir u al-Hijra)

                  9.

                  ARIOUA, Kamel (magħruf ukoll bħala Lamine Kamel) imwieled fit-18.8.1969 f’Kostantin (l-Alġerija) (Membru ta’ al-Takfir u al-Hijra)

                  10.

                  ASLI, Mohamed (magħruf ukoll bħala Dahmane Mohamed) imwieled fit-13.5.1975 f’Ain Taya (l-Alġerija) (Membru ta’ al-Takfir u al-Hijra)

                  11.

                  ASLI, Rabah imwieled fit-13.5.1975 f’Ain Taya (l-Alġerija) (Membru ta’ al-Takfir u al-Hijra)

                  12.

                  ATWA, Ali (magħruf ukoll bħala BOUSLIM, Ammar Mansour; magħruf ukoll bħala SALIM, Hassan Rostom), il-Libanu, imwieled fl-1960 fil-Libanu; ċittadin tal-Libanu

                  13.

                  BOUGHABA, Mohamed Fahmi (magħruf ukoll bħala Mohammed Fahmi BOURABA; magħruf ukoll bħala Mohammed Fahmi BURADA; magħruf ukoll bħala Abu MOSAB), imwieled fis-6.12.1981 f’Al Hoceima (il-Marokk) (Membru tal-“Hofstadgroep”)

                  14.

                  BOUYERI, Mohammed (magħruf ukoll bħala Abu ZUBAIR; magħruf ukoll bħala SOBIAR; magħruf ukoll bħala Abu ZOUBAIR), imwieled fit-8.3.1978 f’Amsterdam (l-Olanda) (Membru tal-“Hofstadgroep”)

                  15.

                  DARIB, Noureddine (magħruf ukoll bħala Carreto; magħruf ukoll bħala Zitoun Mourad) imwieled fl-1.2.1972 fl-Alġerija (Membru ta’ al-Takfir u al-Hijra)

                  16.

                  DJABALI, Abderrahmane (magħruf ukoll bħala Touil) imwieled fl-1.6.1970 fl-Alġerija (Membru ta’ al-Takfir u al-Hijra)

                  17.

                  EL FATMI, Nouredine (magħruf ukoll bħala Nouriddin EL FATMI; magħruf ukoll bħala Nouriddine EL FATMI; magħruf ukoll bħala Noureddine EL FATMI; magħruf ukoll bħala Abu AL KA’E KA’E; magħruf ukoll bħala Abu QAE QAE; magħruf ukoll bħala FOUAD; magħruf ukoll bħala FZAD; magħruf ukoll bħala Nabil EL FATMI; magħruf ukoll bħala Ben MOHAMMED; magħruf ukoll bħala Ben Mohand BEN LARBI; magħruf ukoll bħala Ben Driss Muhand IBN LARBI; magħruf ukoll bħala Abu TAHAR; magħruf ukoll bħala EGGIE), imwieled fil-15.8.1982 f’Midar (il-Marokk), Nru tal-passaport (il-Marokk) N829139 (Membru tal-“Hofstadgroep”)

                  18.

                  EL-HOORIE, Ali Saed Bin Ali (magħruf ukoll bħala AL-HOURI, Ali Saed Bin Ali; magħruf ukoll bħala EL-HOURI, Ali Saed Bin Ali) imwieled fl-10.7.1965 jew il-11.7.1965 f'El Dibabiya, (l-Għarabja Sawdija); ċittadin ta' l-Għarabja Sawdija

                  19.

                  EL MORABIT, Mohamed, imwieled fl-24.1.1981 f’Al Hoceima (il-Marokk) Nru tal-passaport (il-Marokk) K789742 (Membru tal-“Hofstadgroep”)

                  20.

                  ETTOUMI, Youssef (magħruf ukoll bħala Youssef TOUMI), imwieled fl-20.10.1977 f’Amsterdam (l-Olanda), Nru tal-Karta ta’ l-Identita (l-Olanda) LNB4576246 (Membru tal-“Hofstadgroep”)

                  21.

                  FAHAS, Sofiane Yacine, imwielda fl-10.9.1971 f’Alġeri (l-Alġerija) (Membru ta’ al-Takfir u al-Hijra)

                  22.

                  HAMDI, Ahmed (magħruf ukoll bħala Abu IBRAHIM), imwieled fil-5.9.1978 f’Beni Said (il-Marokk), Nru tal-passaport (il-Marokk) K728658 (Membru tal-“Hofstadgroep”)

                  23.

                  IZZ-AL-DIN, Hasan (magħruf ukoll bħala GARBAYA, AHMED; magħruf ukoll bħala SA-ID; magħruf ukoll bħala SALWWAN, Samir), il-Libanu, imwieled fl-1963 fil-Libanu, ċittadin tal-Libanu

                  24.

                  LASSASSI, Saber (magħruf ukoll bħala Mimiche) imwieled fit-30.11.1970 f’Konstantin (l-Alġerija) (Membru ta’ al-Takfir u al-Hijra)

                  25.

                  MOHAMMED, Khalid Shaikh (magħruf ukoll bħala ALI, Salem; magħruf ukoll bħala BIN KHALID, Fahd Bin Adballah; magħruf ukoll bħala HENIN, Ashraf Refaat Nabith; magħruf ukoll bħala WADOOD, Khalid Adbul) imwieled fl-14.4.1965 jew fl-1.3.1964 fil-Pakistan, passaport Nru 488555

                  26.

                  MOKTARI, Fateh (magħruf ukoll bħala Ferdi Omar) imwieled fis-26.12.1974 f’Hussein Dey (l-Alġerija) (Membru ta’ al-Takfir u al-Hijra)

                  27.

                  MUGHNIYAH, Imad Fa'iz (magħruf ukoll bħala MUGHNIYAH, Imad Fayiz), Uffiċjal Anzjan tas-Servizzi Sigrieti tal-HEZBOLLAH, imwieled fis-7.12.1962 f’Tayr Dibba, (il-Libanu), passaport Nru 432298 (il-Libanu)

                  28.

                  NOUARA, Farid imwieled fil-25.11.1973 f’Alġeri (l-Alġerija) (Membru ta’ al-Takfir u al-Hijra)

                  29.

                  RESSOUS, Hoari (magħruf ukoll bħala Hallasa Farid) imwieled fil-11.9.1968 f’Alġeri (l-Alġerija) (Membru ta’ al-Takfir u al-Hijra)

                  30.

                  SEDKAOUI, Noureddine (magħruf ukoll bħala Nounou) imwieled fit-23.6.1963 f’Alġeri (l-Alġerija) (Membru ta’ al-Takfir u al-Hijra)

                  31.

                  SELMANI, Abdelghani (magħruf ukoll bħala Gano) imwieled fl-14.6.1974 f’Alġeri (l-Alġerija) (Membru ta’ al-Takfir u al-Hijra)

                  32.

                  SENOUCI, Sofiane imwielda fil-15.4.1971 f’Hussein Dey (l-Alġerija) (Membru ta’ al-Takfir u al-Hijra)

                  33.

                  SISON, Jose Maria (magħruf ukoll bħala Armando Liwanag, magħruf ukoll bħala Joma, responsabbli mill-Partit Komunista tal-Filippini inkluż l-NPA) imwieled fit-8.2.1939 f’Cabugao, il-Filippini

                  34.

                  TINGUALI, Mohammed (magħruf ukoll bħala Mouh di Kouba) imwieled fil-21.4.1964 fi Blida (l-Alġerija) (Membru ta’ al-Takfir u al-Hijra)

                  35.

                  WALTERS, Jason Theodore James (magħruf ukoll bħala Abdullah; magħruf ukoll bħala David), imwieled fis-6.3.1985 f’Amersfoort (l-Olanda), Nru tal-passaport (l-Olanda) NE8146378 (Membru tal-“Hofstadgroep”)

            2.   GRUPPI U ENTITAJIIET

                  1.

                  L-Organizzazzjoni Abu Nidal (ANO), (magħrufa ukoll bħala l-Kunsill Rivoluzzjonarju ta’ Fatah, il-Brigati Rivoluzzjonarji Għarab, Settembru l-Iswed, u l-Organizzazzjoni Rivoluzzjonarja tal-Musulmani Soċjalisti)

                  2.

                  Il-Brigata tal-Martri ta’ Al-Aqsa

                  3.

                  Al-Aqsa e.V.

                  4.

                  Al-Takfir u al-Hijra

                  5.

                  Aum Shinrikyo (magħruf ukoll bħala AUM, magħruf ukoll bħala Aum Verita Suprema, magħruf ukoll bħala Aleph)

                  6.

                  Babbar Khalsa

                  7.

                  Il-Partit Komunista tal-Filippini, inkluż l-Armata l-Ġdida tal-Poplu (NPA), il-Filippini, marbuta ma’ Sison Jose Maria C. (magħruf ukoll bħala Armando Liwang, magħruf ukoll bħala Joma, responsabbli mill-Partit Komunista tal-Filippini, inkluż l-NPA)

                  8.

                  Gama'a al-Islamiyya (Grupp Islamiku), (magħruf ukoll bħala Al-Gama'a al-Islamiyya, IG)

                  9.

                  Il-Front Kbir Islamiku tal-Ġellieda tal-Lvant (IBDA-C)

                  10.

                  Hamas (inkluż Hamas-Izz al-Din al-Qassem)

                  11.

                  Hizbul Mujahideen (HM)

                  12.

                  Hofstadgroep

                  13.

                  Il-Fondazzjoni ta' l-Art Imqaddsa għas-Soljev u l-Iżvilupp

                  14.

                  Il-Federazzjoni Internazzjonali taż-Żgħażagħ Sikh (ISYF)

                  15.

                  Kahane Chai (Kach)

                  16.

                  Il-Forza Khalisan Zindabad (KZF)

                  17.

                  Il-Partit tal-Ħaddiema tal-Kurdistan (PKK), (magħruf ukoll bħala KADEK; magħruf ukoll bħala KONGRA-GEL)

                  18.

                  Tigri għal-Liberazzjoni ta' Tamil Eelam (LTTE)

                  19.

                  L-Organizzazzjoni Mujahedin-e Khalq (MEK jew MKO) [minbarra l-“Kunsill Nazzjonali tar-Reżistenza ta’ l-Iran” (NCRI)] (magħrufa bħala L-Armata Nazzjonali ta’ Liberazzjoni ta’ l-Iran (NLA, il-fergħa militanti tal-MEK), il-Mujahedin tal-Poplu ta’ l-Iran (PMOI), is-Socjetà ta’ l-Istudenti Iranjani Musulmani)

                  20.

                  L-Armata għal-Liberazzjoni Nazzjonali (Ejército de Liberación Nacional)

                  21.

                  Il-Front għal-Liberazzjoni tal-Palestina (PLF)

                  22.

                  Il-Jihad Islamika Palestinjana (PIJ)

                  23.

                  Il-Front Popolari għal-Liberazzjoni tal-Palestina (PFLP)

                  24.

                  Il-Front Popolari għal-Liberazzjoni tal-Palestina – Kmand Ġenerali, (magħruf ukoll bħala PFLP – Kmand Ġenerali)

                  25.

                  Il-Forzi Armati Rivoluzzjonarji tal-Kolombja (FARC)

                  26.

                  L-Armata/Il-Front/Il-Partit Rivoluzzjonarju/a għal-Liberazzjoni tal-Poplu (DHKP/C), (magħruf ukoll bħala Devrimci Sol (Xellug Rivoluzzjonarju), Dev Sol)

                  27.

                  It-Triq li Tiddi (SL) (Sendero Luminoso)

                  28.

                  Stichting Al Aqsa (magħruf ukoll bħala Stichting Al Aqsa Nederland, magħruf ukoll bħala Al Aqsa Nederland)

                  29.

                  TAK – Teyrbazen Azadiya Kurdistan, magħruf ukoll bħala l-“Kurdistan Freedom Falcons”, il-“Kurdistan Freedom Hawks”

                  30.

                  Il-Forzi/Grupp Magħqud(a) għad-Difiża Leġittima tal-Kolombja (AUC) (Autodefensas Unidas de Colombia)